Addo-Olifant Nasionale Park - Wikipedia

# Addo-Olifant Nasionale Park

### vanuit Wikipedia, die vrye ensiklopedie.

Buiteblad van die Addo Olifant Nasionale Park amptelike besoekersgids.

Die Addo Olifant Nasionale Park is 'n olifantpark wat naby Port Elizabeth geleë is in Suid-Afrika. Die park is een van Suid-Afrika se twintig nasionale parke.

Die oorspronklike gedeelte van die park is in 1931 gestig om 'n veilige hawe te bied vir die oorblywende elf olifante in die area. Die park huisves tans meer as 450 olifante, 400 buffels, meer as 48 bedreigde swartrenosters, asook 'n verskeidenheid boksoorte. Leeus en hiënas is ook onlangs weer hervestig in die gebied. 'n Unieke spesie in die gebied is die miskruierspesie Circellium bacchus wat nie kan vlieg nie.

Die oorspronklike park is uitgebrei om die Woody Cape natuurreservaat wat van die Sondagsrivier tot Alexandria strek in te sluit, asook 'n marienereservaat wat St. Croixeiland en Voëleiland in Algoabaai insluit. Die gebied is 'n belangrike broeihabitat vir pikkewyne en ander marienespesies. Die uitbreiding is deel van 'n plan om die park van 1,480 km² uit te brei tot 3,600 km² -- die Groter Addo Olifant Nasionale Park.

Die uitbreiding beteken dat die park vyf van Suid-Afrika se sewe biome insluit. Die park is ook waarskynlik die enigste in die wêreld om die sogenaamde "Groot 7" in hul natuurlike habitat te huisves (olifant, renoster, leeu, buffel, luiperd, walvis en witdoodshaai.

Die park ontvang ongeveer 120,000 besoekers elke jaar. Ongeveer 54% is internasionale besoekers uit hoofsaaklik Duitsland, Nederland en die Verenigde Koninkryk.

Die park het vyf ruskampe asook vier ander kampe wat as konsessies bedryf word. Die hoofingang asook twee ander ompaaie in die park is geteer, terwyl ander grondpaaie is. Die park kan ook vanaf die N2 snelweg naby Colchester binnegegaan word.

## [wysig] Eksterne skakels

- Addo Olifant Nasionale Park

Ontsluit van "http://af.wikipedia.org../../../a/d/d/Addo-Olifant_Nasionale_Park_37f0.html"

Kategorie: Nasionale Parke van Suid-Afrika

##### Views

- Artikel
- Bespreking
- Huidige wysiging

##### Soek

##### Ander tale

- Deutsch
- English
- Italiano